Келесі келгенде таулы аймақтарды аралаймын: Түркістанға Абу-Дабиден ұшып келген турист
DATE: 16:24, 16 Қаңтар 2024 | GMT +5
TITLE: Келесі келгенде таулы аймақтарды аралаймын: Түркістанға Абу-Дабиден ұшып келген турист
URL: https://kaz.inform.kz/news/keles-kelgende-tauli-aymaktardi-aralaymin-turkstanga-abu-dabiden-uship-kelgen-turist-2414ed/
META: DATE: 16:24, 16 Қаңтар 2024 | GMT +5
TOTAL WORDS: 231
AUTHOR(S):
TEXT: Бүгін Түркістан халықаралық әуежайына абудабиден «Wizz Air» әуекомпаниясының Airbus 321 ұшағы келіп қонды. Біріккен Араб Әмірліктерінің танымал туристік қаласынан бағыт алған ұшақта 100 жолаушы, 7 экипаж мүшесі болды. Ал, дәл осы күні рухани астана Түркістаннан абудабиге 200 адам аттанды. Түркістан халықаралық әуежайының басқарушы директоры Ильяс Нұғмановтың айтуынша, 100 жолаушының 40%-ы шетелдіктер, яғни туристер. «Билеттердің бағасы өте қолжетімді. com сайты мен мобильді қосымшасында 19 мың теңгеден, яғни БАӘ-нің 159 дирхамынан басталады. Қос қала арасында саяхат жасауды жоспарлағандар үшін билеттерді алдын ала сатып алуды ұсынамыз. Егер көрсетілген сайтқа тіркеліп, клуб мүшесі атанған жағдайда 10%-ға дейінгі жеңілдіктерді алуға мүмкіндік бар. Рейстер аптаның сейсенбі, бейсенбі және сенбі күндері орындалады», — деді Ильяс Нұғманов. абудабиден ұшып келген жолаушылардың арасында Үндістан елінің азаматтары бар. Соның бірі Ахмет Баши өз әсерімен бөлісті. Фото: Kazinform. «Мен Дубайда тұратын үндістандықпын. Бүкіл әлемді саяхаттап жүрмін. Бұған дейін Өзбекстан елінде болдым. Мәдениеттеріңіз ұқсас екен. Қазақстанға жұбайыммен бірге 4 күнге келдік. Қай қалаларға баратынымызды әлі шешкен жоқпыз. Қонақ үйге орналасқан соң ойланып, ертең саяхаттауды бастаймыз. Бұл рейстің ашылғаны — менің тағы да осында келуіме мүмкіндік береді. Келесі жолы таулы аймақтарды көретін боламын», — деді Ахмет Баши. Түркістан — биыл Түркі әлемінің туристік астанасы мәртебесіне ие болғаны мәлім. Осыған орай, жыл соңына дейін халықаралық деңгейде түрлі форматта ауқымды іс-шаралар ұйымдастыру көзделуде. Фото: Kazinform. Жалпы Түркістан халықаралық әуежайы арқылы Стамбул және элькувейтке, Қазақстан ішінде Астана, Алматы, Қарағанды, Орал, Ақтөбе және Ақтау қалаларына рейстер тұрақты ұшады
